ลูก 1 ขวบอาการเหมือนปากเปื่อยข้างในทั้งบนและล่าง ปากล่างมีตุ่มน้ำใสๆ เล็กเลยไปหาที่คลีนิคบอกเป็นร้อนในให้ยามาทา ไปหาที่ รพ.แล้วแต่ไม่ได้ตรวจให้คิดว่าปากเปื่อยธรรมดา ผ่านมา2วันแผลเปื่อยในปากรามมากระพุ้งแกล้ม และมาที่ลิ้น ลิ้นมีจุดขาวๆ ช่วงปลายลิ้นเต็มเลยค่ะ ที่มือและเท้าไม่มีตุ่มหรือจุดขึ้น เป็นมาจะครบอาทิตย์แล้วค่ะกังวลมากเลย
สวัสดีค่ะ อาการมีตุ่มน้ำใสในปากอาจเกิดจาก-โรคมือเท้าปาก พบได้บ่อยในเด็ก อาการหลักๆที่จะเห็นคือมีตุ่มน้ำใสขึ้นที่ในปาก ฝ่ามือ ฝ่าเท้า อาจมีไข้ร่วมกับกินได้น้อยลงเพราะเจ็บปาก-การติดเชื้อไวรัสที่ไม่จำเพาะเจาะจง เช่น เกิดจากการติดเชื้อ enterovirus หรือ adenovirus ลักษณะผื่น อาการจะไม่ได้จำเพาะเจาะจง หลักๆ คือจะมีไข้และมีผื่นตามผิวหนัง อาจเป็นผื่นราบสีแดง ผื่นนูนสีแดง หรือตุ่มน้ำใสก็ได้- โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม- หัดเยอรมัน อาการคือมีไข้ เจ็บคอ ปวดศีรษะ และปวดกล้ามเนื้อ หลังจากนั้น 2-3 วันจะพบผื่นสีแดงตามผิวหนัง โดยเริ่มจากหน้า ตามด้วยลำคอและแขนขา อาจมีต่อมน้ำเหลืองโตโดยเฉพาะที่บริเวณหลังใบหูโรคหัดกับหัดเยอรมันนั้นพบน้อยลงมากเนื่องจากมีการฉีดวัคซีนป้องกันหากอาการลูกยังไม่ดีขึ้น ยังมีตุ่มใหม่ขึ้นเรื่อยๆ และมีฝ้าขาวในปากมาก ควรพากลับไปพบแพทย์เพื่อตรวจซ้ำอีกครั้งค่ะตอนนี้แนะนำรักษาตามอาการที่มีเช่นเช็ดตัวลดไข้ รับประทานอาหารอ่อนๆและเย็นๆ ไม่ไปแกะตุ่มในปากเองส่วนใหญ่โรคตุ่มใสมักเกิดจากเชื้อไวรัส ก็คือมักรักษาตามอาการ ไม่มียาฆ่าเชื้อจำเพาะ ข้อบ่งชี้ในการนอนรพ.ก็คือกินได้น้อยและต้องได้สารน้ำทางหลอดเลือด ซึ่งแพทย์จะเป็นผู้ประเมินภาวะการขาดน้ำของเด็กเป็นรายๆไปค่ะ